ການຈັດຕັ້ງກອງປະຊຸມ WEF ASEAN ຕ້ອງຮັບປະກັນໃຫ້ບັນລຸປະສິດທິຜົນສັງລວມ
ກປ.ອອນໄລ - ຕອນບ່າຍວັນທີ 9 ສິງຫາ, ທີ່ສໍານັກງານນາຍົກລັດຖະມົນຕີ, ທ່ານຮອງນາຍົກລັດຖະມົນຕີຫວຽດນາມ ຟ້າມບິ່ງມິງ ໄດ້ເປັນປະທານກອງປະຊຸມກັບບັນດາກະຊວງ, ຂະແໜງການທີ່ກ່ຽວຂ້ອງກ່ຽວກັບວຽກງານກະກຽມ, ຈັດຕັ້ງກອງປະຊຸມເວທີປາໄສເສດຖະກິດໂລກ (WEF ASEAN).
ກ່າວຄໍາເຫັນທີ່ກອງປະຊຸມ, ທ່ານ ຟ້າມບິ່ງມິງ ຊົມເຊີຍຄະນະຈັດຕັ້ງ ແລະບັນດາກະຊວງ, ຂະແໜງການ, ທ້ອງຖິ່ນໄດ້ມານະພະຍາຍາມຊຸກຍູ້ວຽກງານກະກຽມໃຫ້ແກ່ກອງປະຊຸມໃນໄລຍະຜ່ານມາ. ທ່ານ ຟ້າມບິ່ງມິງ ຊີ້ນໍາວຽກງານຈັດຕັ້ງກອງປະຊຸມ WEF ASEAN ວ່າຕ້ອງຮັບປະກັນໃຫ້ບັນລຸປະສິດທິຜົນສັງລວມດ້ານການເມືອງ, ການຕ່າງປະເທດ, ເສດຖະກິດ, ວັດທະນະທໍາ; ຈັດຕັ້ງຢ່າງສົມກຽດ, ຮອບຄອບຖີ່ຖ້ວນໃນທຸກດ້ານ...
ທ່ານ ຟ້າມບິ່ງມິງ ສະເໜີບັນດາກະຊວງ, ຂະແໜງການ, ທ້ອງຖິ່ນທີ່ກ່ຽວຂ້ອງຄວນຍາດແຍ່ງເອົາກອງປະຊຸມ WEF ASEAN ເພື່ອໂຄສະນາເຜີຍແຜ່ຢ່າງແຮງກ່ຽວກັບຄວາມສາມາດບົ່ມຊ້ອນ, ທ່າແຮງ, ສະພາບແວດລ້ອມແຫ່ງການລົງທຶນດໍາເນີນທຸລະກິດ, ຊຸກຍູ້ການຮ່ວມມືກັບບັນດາກຸ່ມບໍລິສັດແຖວໜ້າ ແລະບັນດາຄູ່ຮ່ວມມື; ຊີ້ນໍາຄະນະຈັດຕັ້ງສົມທົບກັນຢ່າງແໜ້ນແຟ້ນກັບບັນດາກະຊວງ, ຂະແໜງການທີ່ກ່ຽວຂ້ອງເຮັດໃຫ້ພາບພົດ ແລະຂີດໝາຍຂອງຫວຽດນາມພົ້ນເດັ່ນຂຶ້ນຢູ່ກອງປະຊຸມ.
ໂດຍ: ຮວ່າງເຈື່ອງ